ප්‍රේමසිරි කේමදාස නම් මහා ගාන්ධර්වයා හා අමරසිරි පීරිස් නම් ප්‍රවීණ වයලීන් වාදකයා අතර ඇති අවියෝජනීය සබඳතාව සංගීත ක්ෂේත්‍රයට රහසක් නොවේ. අමරසිරි නැතිව කේමදාසයන්ට කිසිම සංගීත කටයුත්තක් කිරීමට බැරි විය. කැසට් ගීතය, පසුබිම් සංගීතය, සිනමානුරූපී ගීතය සහ සංගීතය, සංධ්වනි, කැන්ටාටා, ඔපෙරා යන කේමදාසයන්ගේ සංගීත බළකායේ දෙවැනි මුලාදෑනියා අමරසිරිය. කේමදාසයන් හා වැඩ කිරීම යුද්ධ කරනවාට වඩා අපහසු බව කවුරුත් දනිති. අමරසිරි කේමදාසයන් සමග වැඩ කිරීමකදී අමාරුවේ වැටුණ අවස්ථාවක් ඔහු මට මතක් කළේය. 1964 දී පමණ මට මතකයි එක්තරා චිත්‍රපටයකට තේමා සංගීත පටිගත කරන අවස්ථාවකදී නිවැරදිව වයලීනයේ බෝ එක හැසිරවීමට බැරිව මා දැඩි අපහසුතාවකට පත්වූ අවස්ථාවක්. මා ඉදිරියේ සිටි ප්‍රවීණ බටහිර සංගීත ශිල්පීන් හමුවේ මම තරමක අපහසුතාවකට පත්වුණේ. ඊට ප්‍රථම විවිධ සංගීත අධ්‍යක්ෂවරුන්ගේ නිර්මාණවලට සහභාගි වී සිටි මට එම අවස්ථාව අමතක නොවන අත්දැකීමක්.
කේමදාසයන්ගේ සංගීත බළකායේ දෙවැනි මුලාදෑනියා කවුද?
අමරසිරි පීරිස්